**SOLICITUDE DA CAPD DE AUTORIZACIÓN DIRECCIÓN DE TESE E/OU INSCRICIÓN DUNHA PERSOA NO REXISTRO DE DIRECTORES : INSTRUCIÓNS**

Este documento, que deberá ser asinado polo coordinador/a cos datos cubertos na táboa, debe remitirse a edius@usc.gal xunto coa solicitude de inclusión no rexistro e demais documentación xustificativa.

1. *Solicitude inclusión no Rexistro de Directores*
* Na páxina web temos o modelo de *Solicitude de inclusión no Rexistro de Directores* actualizado e vixente, poden atopalo no apartado Impresos, menú CAPD: <https://www.usc.gal/gl/centro/escola-doutoramento-internacional-usc/guias-impresos>.

Recomendamos non garden o documento xa que, en caso de ser actualizado procederemos a substituílo na web. Está dispoñible en galego, castelán e inglés e debe ser cuberto e asinado polo/a solicitante.

* Esta solicitude debe enviarse nos seguintes casos:
	+ Cando o solicitante non figura/está de alta no Rexistro de directores
	+ Cando o solicitante estivo no Rexistro de directores, pero é un caso realizado segundo o anterior procedemento no cal os méritos tiñan unha caducidade.

En ambos os dous casos a documentación a enviar está indicada na primeira páxina da *Solicitude de inclusión no Rexistro de Directores*.

1. *Solicitude autorización EDIUS dirección tese nos casos do artigo 26.8 do regulamento vixente*

No regulamento indícase neste artigo:

*Será necesaria a autorización da EDIUS para a asignación dunha directora ou director, previa proposta da CAPD, nos seguintes casos:*

* + *Inclusión dunha segunda persoa directora na dirección da tese transcorridos 36 meses desde o inicio dos estudos de doutoramento cando a persoa doutoranda teña dedicación completa, ou de 63 meses cando a súa dedicación sexa a tempo parcial. Para dedicacións de tempo mixtas, aplicarase o rateo correspondente mediante a fórmula recollida no artigo 20.1. Esta incorporación deberá vir acompañada dunha modificación do plan de investigación e/ou do plan de formación, de xeito que se reflictan as achegas da nova persoa directora á supervisión do traballo de tese. Esta inclusión non se poderá realizar para quen estea no período de prórroga dos seus estudos de doutoramento.*
	+ *Inclusión dunha terceira persoa que exerza a dirección de tese.* En todo caso, deberase achegar xunto coa solicitude, e no seu caso a acreditación dos méritos, unha xustificación do motivo desta inclusión. Toda a documentación será valorada pola Comisión Executiva nunha reunión e comunicarase o acordo tomado.

OBS: Nos casos de substitución dunha persoa directora de tese por outra, non é necesaria a autorización da EDIUS aínda que se atope nalgún dos supostos do artigo 26.8. O programa de doutoramento, unha vez aprobada pola CAPD a asignación dun director/a a un doutorando/a, a través do PAS de apoio incluirá a esta persoa no expediente da tese. Esta asignación significa que hai unha data de inicio desa dirección, polo tanto se nalgún momento a CAPD aproba a substitución desa persoa por outra, non se debe eliminar senón que débese indicar unha data de fin da dirección

**SOLICITUDE DE AUTORIZACIÓN DIRECCIÓN DE TESE: FORMULARIO**

\*No caso de solicitar a inclusión de máis dun doutor/a como director/a dun mesmo alumno/a, deberán enviar este formulario cos datos por separado de cada un deles.

|  |  |
| --- | --- |
| Director/a proposto | Insira nome e apelidos aquí. |
| Doutorando/a a quen vai dirixir a tese | Insira nome e apelidos aquí. |
| Data de aprobación da CAPD | Seleccione a data. |
| O novo director/a proposto vai substituír a outro director/a?\* |[ ]  Si |[ ]  Non |  |
| \* *En caso afirmativo, indicar os datos do director/a a quen vai substituír* | Insira nome e apelidos aquí. |
| O doutorando/a leva máis dos 36/63 meses establecidos no artigo 26.8 desde a 1ª matrícula |[ ]  Si |[ ]  Non |  |
| Trátase dun terceiro director/a |[ ]  Si |[ ]  Non |  |

|  |
| --- |
| Sinatura dixital do coordinador/a |
|  |